**GUVERNUL ROMÂNIEI**



**HOTĂRÂRE**

**pentru aprobarea indicatorilor tehnico-economici ai obiectivului de investiții** **“Asigurarea condițiilor electrice de racordare la cheu a navelor în Portul Constanța (regim Cold Ironing) în vederea interconectării la Rețeaua Trans-Europeană de Transport TEN-T pentru implementarea proiectului Ealing”**

În temeiul [art.108](act:48295%2043226719) din Constituția României, republicată, şi al art. 42 alin. (1) [lit. a)](act:109595%20312888855) din Legea nr. 500/2002 privind finanțele publice, cu modificările şi completările ulterioare,

    Guvernul României adoptă prezenta hotărâre.

**Art. 1. -**   Se aprobă indicatorii tehnico-economici ai obiectivului de investiții “Asigurarea condițiilor electrice de racordare la cheu a navelor în Portul Constanța (regim Cold Ironing) în vederea interconectării la Rețeaua Trans-Europeană de Transport TEN-T pentru implementarea proiectului Ealing”, prevăzuți în anexa care face parte integrantă din prezenta hotărâre.

**Art. 2. -**   Finanțarea obiectivului de investiții prevăzut la [art. 1](act:6678760%20373202848) se realizează din fonduri externe nerambursabile, prin Mecanismul de Interconectare a Europei (CEF Transport) și de la bugetul de stat, prin bugetul Ministerului Transporturilor și Infrastructurii și din surse proprii ale CN "Administrația Porturilor Maritime" - S.A. Constanța, în limita sumelor aprobate anual cu această destinație, conform programelor de investiții publice aprobate potrivit legii.

**Art. 3. -**   Ministerul Transporturilor şi Infrastructurii, prin Compania Națională "Administrația Porturilor Maritime" - S.A. Constanța, răspunde de modul de utilizare a sumelor aprobate potrivit prevederilor prezentei hotărâri.

**PRIM – MINISTRU**

### [Nicolae-Ionel CIUCĂ](https://gov.ro/ro/guvernul/cabinetul-de-ministri/prim-ministru1648058835)

**Anexă**

**CARACTERISTICILE PRINCIPALE ŞI INDICATORII TEHNICO-ECONOMICI  
ai obiectivului de investiții “Asigurarea condițiilor electrice de racordare la cheu a navelor în Portul Constanța (regim Cold Ironing) în vederea interconectării la Rețeaua Trans-Europeană de Transport TEN-T pentru implementarea proiectului Ealing”**

**Titular:** Ministerul Transporturilor şi Infrastructurii

**Beneficiar:** Compania Naţională "Administraţia Porturilor Maritime" - S.A. Constanța

**Amplasament:** Incintă Port Constanța, județul Constanța,

**Indicatori tehnico-economici:**

|  |  |  |
| --- | --- | --- |
| Valoarea totală a investiției (inclusiv TVA): din care: | mii lei | 93.027 |
| - construcții + montaj (inclusiv TVA): | mii lei | 30.328 |
| *(în prețuri valabile la data de 15.12.2021; 1 euro = 4,9489 lei),* |  |  |

**Eșalonarea investiției:**

|  |  |  |
| --- | --- | --- |
| - Anul I INV  C+M | mii lei/  mii lei | 10.544  0 |
| - Anul II INV  C+M | mii lei/  mii lei | 58.085  21.670 |
| - Anul III INV  C+M | mii lei/  mii lei | 24.398  8.658 |

**Capacități:**

|  |  |
| --- | --- |
| * Sistem de alimentare la țărm (OPS) tip HVSC: | 4 buc. |
| * Sistem de alimentare la țărm (OPS) tip LVSC: | 6 buc. |
| * Subsistem de conexiune la țărm (SCS): | 10 buc. |
| * Punct de conectare la țărm (inclusiv modernizate): | 14 buc. |
| * Cabluri medie tensiune de alimentare din rețea: | 1 ans. |
| * Sistem management cabluri (CMS) pentru alimentare prize cheu: | 10 buc. |

**Durata de execuție a investiției: 27 luni**

**Factori de risc:**

Obiectivul de investiții se va proteja contra incendiilor potrivit Normativului de siguranță la foc a construcțiilor P118, cu modificările și completările ulterioare și Normativului pentru proiectarea, executarea și exploatarea instalațiilor de ventilare și climatizare Indicativ I5-2010.

Obiectivul de investiții se va proteja contra efracției potrivit Normativ pentru proiectarea și executarea instalațiilor de semnalizare a incendiilor și a sistemelor de alarmare împotriva efracției din cădiri 118/2-2002.

**Finanțarea investiției:**

Finanțarea obiectivului de investiții se realizează din fonduri externe nerambursabile, prin Mecanismul de Interconectare a Europei (CEF Transport) și de la bugetul de stat, prin bugetul Ministerului Transporturilor și Infrastructurii și din surse proprii ale CN "Administrația Porturilor Maritime" - S.A. Constanța, în limita sumelor aprobate anual cu această destinație, conform programelor de investiții publice aprobate potrivit legii.